Aquí trobareu les activitats que es realitzen als centres penitenciaris amb persones adultes que han estat condemnades per delictes comesos amb 18 o més anys.
Aquestes activitats, vinculades a diferents programes d'intervenció, estan orientades a la reincorporació de les persones ateses al seu entorn social habitual.
Entrenar als interns i internes per a participar en curses de running a l'exterior dels centres.
Basket Beat som una entitat, un projecte i una metodologia amb la que acompanyem a persones en el seu creixement personal, especialment en entorns desfavorits, a través de la creació i aprenentatge musical en grup i amb pilotes de bàsquet.
Durant la primera quinzena d'agost (10 dies) un grup de voluntaris internacionals (de l'entitat Servei Civil Internacional de Catalunya, SCI-Cat) interactuen amb els interns del Centre Penitenciari de Joves amb tasques de suport i col·laboració.
L'activitat s'inscriu en la part final del Programa SAC.
Els interns que han mostrat aprofitament del programa realitzen una sortida programada amb dos professionals, que els acompanyaran al llarg de la sessió amb les seves famílies.
Les ciberaules són aules que es troben dins dels mòduls de les presons en les quals hi ha equips informàtics reciclats on les persones internes poden formar-se en informàtica i augmentar els seus coneixements i habilitats tecnològiques.
La diversitat cultural dels centres penitenciaris ha motivat la implementació d'actuacions que tenen com a objectiu afavorir el coneixement de les diferents cultures i societats de procedència dels interns i les internes així com, també, fomentar l'intercanvi i trobar punts comuns entre les diferents visions, creences i conviccions.
Entre aquestes activitats, destaquen el "programa de mediació intercultural" i les activitats relacionades amb la diversitat religiosa i el diàleg intercultural.
Curs de formació adreçat a les persones internes de la Unitat Dependent Can Cònsol que no tenen feina.
Se'ls ofereix la possibilitat de formar-se en el sector de l'hostaleria per tal de millorar les seves possibilitats d'inserció laboral.
El curs es fa a la Unitat Dependent, en un espai habilitat com a bar, i s'imparteix amb una metodologia que combina l'aprenentatge dels continguts teòrics bàsics d'aquesta professió amb la pràctica diària.
Així mateix, es realitza una sortida formativa per tal de conèixer un recurs o servei de l'àmbit de la formació.
Abans de finalitzar el curs es fan pràctiques en establiments de restauració.
I, el darrer dia de curs, s'organitza un pica-pica que es comparteix amb els responsables del Centre Penitenciari Quatre Camins i de Medi Obert, on els alumnes tenen la possibilitat de mostrar els aprenentatges adquirits durant el curs.
Fins a la data s'han realitzat 2 edicions d'aquesta formació amb molt bona acollida i valoració dels interns.
"16 actituds per a una vida amb sentit" és un recurs pràctic per a millorar la vida de les persones.
L'activitat ofereix un sistema senzill, però molt sòlid, per a reflexionar sobre com pensem, parlem i actuem.
Alhora, això contribueix a que puguem viure una vida més plena i amb sentit, així com experimentar un benestar durador en el temps.
Aprendre a utilitzar actituds positives en les situacions quotidianes de la vida, ens demostrarà l'extraordinària capacitat per a transformar les nostres relacions, per ajudar-nos a prendre decisions adequades i per aportar pau i tranquil·litat a la nostra ment, fins i tot quan les circumstàncies externes siguin molt difícils.
S'organitza un dia d'activitats familiars ("fira infantil") dins el centre penitenciari, que també inclou un dinar popular.
L'activitat consisteix en realitzar una col·laboració en una activitat que l'educador/a social del Centre Penitenciari (CP) proposa a les persones internes del mòdul.
Un espai en el qual els jocs de taula i d'ordinador estan a disposició de tothom dins de l'aula assignada.
Des del respecte als companys i als materials, es formem grups espontanis on cadascú decideix amb qui juga i a què.
Durant l'activitat, també es comparteixen galetes i cafè que es compren a l'economat del CP.
La presència de les àvies-voluntàries facilita un context familiar i humà diferent a l'habitual que desperta aspectes interiors positius en cada persona i genera noves interaccions en el grup.